Rencana ini ialah mengenai badan pembanteras jenayah antarabangsa.  Untuk kugiran bernama sama, sila lihat Interpol (kugiran).

**Interpol** [in-tĕr-pol] (singkatan *International Criminal Police Organization* - "Pertubuhan/Organisasi Polis Jenayah Antarabangsa") ialah badan antara pemerintah ditubuhkan untuk menggalakkan kerjasama di antara pihak-pihak berkuasa polis seluruh dunia dan untuk membangunkan cara berkesan menentang jenayah. Ia diasaskan di Vienna pada tahun 1923 dan disusun semula pada tahun 1923.

Ia merupakan badan bukan politik di mana ia dilarang mengambil bahagian dalam sebarang aktiviti bersifat keagamaan, perkauman atau ketenteraan. Kebanyakan negara seluruh dunia menganggotai Interpol dan hanya badan polis yang diluluskan pemerintahan di negara-negara anggota ini boleh menganggotainya. Suatu perhimpunan agung yang menghimpunkan pihak-pihak berkuasa ini diadakan setiap tahun untuk memutuskan dasar dan memilih jawatankuasa eksekutif. Sekretiat Interpol berpusat di Lyon, Perancis yang juga merupakan ibu pejabat tetapnya. Interpol menyelaras aktiviti anggotanya, menyimpan rekod jenayah antarabangsa, dan menganjurkan perjumpaan di mana mereka bertukar-tukar maklumat. Interpol dibiaya oleh negara anggota.

Untuk mengekalkan keneutralan politiknya, perlembagaan Interpol melarang penglibatan badan ini dalam jenayah yang tidak bertindan dengan beberapa negara anggota dan jenayah politik, ketenteraan, keagamaan atau perkauman. Interpol hanya menumpukan kepada keselamatan orang awam, keganasan, jenayah terancang, jenayah ke atas kemanusiaan, genosid, jenayah perang, pelanunan, pengeluaran dadah haram, penyeludupan dadah, penyeludupan senjata, pemerdagangan manusia, wang haram, pornografi kanak-kanak, jenayah kolar putih, jenayah komputer, jenayah harta intelek dan korupsi.

Cara Interpol bekerja
---------------------

I­nterpol berbeza daripada kebanyakan agensi penguatkuasaan undang-undang. Agen-agen Interpol tidak membuat penangkapan dan tiada penjara bagi penjenayah yang ditahan. Agensi ini berfungsi sebagai penghubung pentadbiran di antara agensi penguatkuasaan undang-undang di negara anggota dengan memberikan bantuan komunikasi dan pangkalan data. Perkara ini penting dalam memerangi jenayah antarabangsa kerana perbezaan bahasa, budaya dan birokrasi boleh menyukarkan pegawai daripada negara berbeza untuk bekerja bersama. Contohnya, pegawai Polis Diraja Malaysia menjejaki penjenayah berada di Itali dan mereka tidak tahu siapa harus dihubungi dalam pasukan polis di Itali. Dan sama ada polis di Itali mempunyai jurisdiksi dalam kes itu atau siapa dalam kerajaan Itali yang perlu diberitahu tentang penglibatan PDRM. PDRM boleh menghubungi Biro Interpol di Itali yang menjadi penghubung di antara agensi penguatkuasaan undang-undang Malaysia dan Itali.

Pangkalan data Interpol membantu pegawai penguatkuasa undang-undang mendapat gambaran jenayah antarabangsa. Walaupun agensi lain mempunyai pangkalan data jenayah yang tuntas, maklumat itu jarang melangkaui sempadan antarabangsa. Interpol boleh menjejaki penjenayah dan trend jenayah di seluruh dunia. Mereka menyimpan koleksi cap jari dan gambar muka, senarai orang dikehendaki, sampel DNA dan dokumen perjalanan. Pangkalan data dokumen perjalanan yang hilang dan dicuri mereka saja mengandungi lebih daripada 12 juta rekod. Interpol juga menganalisis semua data ini dan memberikannya maklumat mengenai trend jenayah kepada negara anggota.

Rangkaian komunikasi dunia Interpol yang selamat membolehkan agen dan negara anggota berhubung sesama sendiri pada bila-bila masa. Rangkaian ini dikenali dengan I-24/7 menyediakan akses kepada pangkalan data Interpol. Sementara Biro Pusat Kebangsaan adalah akses utama ke rangkaian ini, beberapa negara anggota memperluaskannya kepada kawasan penting lain seperti lapangan terbang dan pintu masuk sempadan. Negara anggota juga boleh mengakses pangkalan data negara anggota lain melalui sistem I-24/7.

Jika berlaku bencara antarabangsa, serangan pengganas atau pembunuhan orang ternama, Interpol boleh menghantar pasukan mereka. Pasukan ini menawarkan pelbagai kepakaran dan akses ke pangkalan data bagi membantu mengenal mangsa, mengenal suspek dan penyebaran maklumat kepada agensi penguatkuasaan undang-undang negara lain. Dan dengan permintaan pihak berkuasa tempatan, mereka boleh bertindak sebagai pusat operasi pemerintahan dan logistik bagi menyelaras agensi-agensi penguatkuasaan undang-undang yang terlibat dalam sesuatu kes.

Negara anggota dan biro kecil
-----------------------------

Biro kecil ditunjukkan dalam teks condong.


|  |  |  |  |  |  |  |
| --- | --- | --- | --- | --- | --- | --- |
|  Afghanistan  Albania  Algeria *Samoa Amerika*  Andorra  Angola *Anguilla*  Antigua dan Barbuda  Argentina  Armenia  Aruba  Australia  Austria  Azerbaijan  Bahamas  Bahrain  Bangladesh  Barbados  Belarus  Belgium  Belize  Benin *Bermuda*  Bhutan  Bolivia  Bosnia dan Herzegovina  Botswana  Brazil *Kepulauan Virgin British*  Brunei  Bulgaria  Burkina Faso  Burundi  Kemboja  Cameroon  Kanada  Tanjung Verde *Kepulauan Cayman*  Republik Afrika Tengah  Chad  Chile  Republik Rakyat China  Colombia  Comoros Republik Congo  Republik Demokratik Congo  Costa Rica  Côte d'Ivoire  Croatia  Cuba |  |  Cyprus  Republik Czech  Denmark  Djibouti  Dominika  Republik Dominika  Timor Leste  Ecuador  Mesir  El Salvador  Guinea Khatulistiwa  Eritrea  Estonia  Habsyah  Fiji  Finland  Perancis  Gabon  Gambia  Georgia (negara)  Jerman  Ghana *Gibraltar*  Yunani  Grenada  Guatemala  Guinea  Guinea-Bissau  Guyana  Haiti  Honduras *Hong Kong*  Hungary  Iceland  India  Indonesia  Iran  Iraq  Republik Ireland  Israel  Itali  Jamaica  Jepun  Jordan  Kazakhstan  Kenya  Korea Selatan  Kuwait  Kyrgyzstan  Laos |  |  Latvia  Lubnan  Lesotho  Liberia  Libya  Liechtenstein  Lithuania  Luxembourg *Makau*  Macedonia Utara  Madagaskar  Malawi  Malaysia  Maldives  Mali  Malta  Kepulauan Marshall  Mauritania  Mauritius  Mexico  Moldova  Monaco  Mongolia  Montenegro *Montserrat*  Maghribi  Mozambique  Myanmar  Namibia  Nauru    Nepal  Belanda  Antillen Belanda  New Zealand  Nicaragua  Niger  Nigeria  Norway  Oman  Pakistan  Panama  Papua New Guinea  Paraguay  Peru  Filipina  Poland  Portugal *Puerto Rico*  Qatar  Romania |  |  Rusia  Rwanda  Saint Kitts dan Nevis  Saint Lucia  Saint Vincent dan Kepulauan Grenadine  Samoa  São Tomé dan Príncipe  Arab Saudi  San Marino  Senegal  Serbia  Seychelles  Sierra Leone  Singapura  Slovakia  Slovenia  Somalia  Afrika Selatan  Sepanyol  Sri Lanka  Sudan  Suriname  Eswatini  Sweden   Switzerland  Syria  Tajikistan  Tanzania  Thailand  Togo  Tonga  Trinidad dan Tobago  Tunisia  Turki *Kepulauan Turks dan Caicos*  Turkmenistan  Uganda  Ukraine  Emiriah Arab Bersatu  United Kingdom  Amerika Syarikat  Uruguay  Uzbekistan  Kota Vatikan  Venezuela  Vietnam  Yaman  Zambia  Zimbabwe |

  

### Negara bukan anggota

 Palau  

 Kepulauan Solomon  

 Kiribati  

 Persekutuan Mikronesia  

 Tuvalu  

 Vanuatu  

 Korea Utara  

 Taiwan  

Pautan luar
-----------

* Laman web rasmi Interpol

1. ↑  "Annual Report 2013" (PDF). Interpol. 2014. m/s. 9. Diarkibkan daripada yang asal (PDF) pada 31 Mac 2017. Dicapai pada 31 March 2017.
2. ↑
3. ↑  "General Regulations of the International Criminal Police Organization" (PDF). *Interpol, Office of Legal Affairs*. 1956. Diarkibkan daripada yang asal (PDF) pada 7 February 2016. Dicapai pada 12 March 2016.